Čiernohorský potok (prítok Hornádu)

Čiernohorský potok je krátky vodný tok v Hornádskej kotline a pohorí Čierna hora na území okresu Gelnica. Je to ľavostranný prítok Hornádu s dĺžkou približne 2,8 km a je tokom V. rádu. 

 Priebeh toku 
Potok pramení v západnej časti Čiernej hory, v geomorfologickom podcelku Roháčka, na západných výbežkoch vrchu Čierna hora (), v nadmorskej výške približne  Prameň sa nachádza v lesnom poraste v závere Hlbokej doliny, odkiaľ tečie juhozápadným až západným smerom.Šarišská vrchovina – Branisko. Turistická mapa. 1 : 50 000. Harmanec: VKÚ, a. s., 2000. Potok preteká údolím, ktoré tu zoviera od severozápadu Vrchčeter, od juhu Býkovec, bez významnejších prítokov. V strednej časti sa dolina i potok postupne stáča na juh, východným úpätím Klenovej. Tu prechádza na okraj Čiernej hory a zvyškom toku tvorí hranicu s Hornádskou kotlinou, jej podcelkom Hornádske podolie a časťou Kluknavská kotlina. Na dolnom toku tečie najskôr na juh, no následne prudko mení smer a esovito sa stáča, kopírujúc okraj pohoria. Už v oblasti hornádskej nivy pokračuje na juhovýchod a juhovýchodne od obce Kluknava sa v nadmorskej výške približne  vlieva ľavostranne do rieky Hornád. Potok patrí do širšieho povodia rieky Slaná.

Potok pramení a preteká iba katastrálnym územím obce Kluknava v okrese Gelnica v Košickom kraji.

 Referencie 

 Pozri aj 
 Čierna hora, Roháčka
 Hornádska kotlina, Hornádske podolie, Kluknavská kotlina

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Čiernej hore
Kategória:Povodie Hornádu
Kategória:Vodné toky v okrese Gelnica
Kategória:Kluknava